ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
মার্কিন যুক্তরাষ্ট্র জাতীয় ক্রিকেট দল
মার্কিন যুক্তরাষ্ট্র জাতীয় ক্রিকেট দল আন্তর্জাতিক ক্রিকেটে মার্কিন যুক্তরাষ্ট্রের প্রতিনিধিত্বকারী জাতীয় ক্রিকেট দল। ১৯৬৫ সালে দলটি আন্তর্জাতিক ক্রিকেট কাউন্সিলের সহযোগী সদস্য পদ লাভ করে। দলটি ইউনাইটেড স্টেটস অব আমেরিকা ক্রিকেট অ্যাসোসিয়েশন (ইউএসএসিএ) কর্তৃক পরিচালিত হচ্ছে। কিন্তু আইসিসি’র নতুন গঠনতন্ত্রের ফলে সংস্থার সদস্যপদ বাতিল করা হয়। পরবর্তীতে ১ এপ্রিল, ২০০৮ তারিখে গঠনতন্ত্র সংশোধনের ফলে প্রয়োজনীয় শর্ত অনুসরণ করায় এর সদস্যপদ বহাল রাখা হয়। এরফলে সংস্থাটি ওয়েস্ট ইন্ডিজ ক্রিকেট বোর্ডের তত্ত্বাবধানে চলে যায় ও আইসিসি দলটির প্রত্যাবর্তনকে স্বাগতঃ জানায়।